**7. sz. melléklet**

**„CREATIVE LAB LAB” – Disztribútorok számára termék- és termékcsalád fejlesztésére**

**vonatkozó Inkubációs Programban való részvételhez**

**ÚTMUTATÓ**

Az egy és ugyanazon vállalkozásnak minősülő vállalkozások[[1]](#footnote-1) részére a 2023/2831 bizottsági rendelet (a továbbiakban: általános de minimis rendelet) hatálya alá tartozó, Magyarországon odaítélt[[2]](#footnote-2) általános csekély összegű támogatás bruttó támogatástartalma **az elmúlt 3 év során** nem haladhatja meg a **300.000 eurónak** megfelelő forintösszeget, figyelembe véve az általános de minimis rendelet 3. cikkének (8) és (9) bekezdését is, amelyek fúzió, felvásárlás és szétválás esetére tartalmaznak további rendelkezéseket.

* *Mi a bruttó támogatástartalom?*
  + A több részletben fizetendő támogatást az odaítélése időpontjában érvényes értékére kell diszkontálni. A diszkontálás céljára és a bruttó támogatástartalom kiszámításához az odaítélés idején érvényes referenciarátát kell alkalmazni.[[3]](#footnote-3)
* *Milyen esetekben tekintendő a támogatást igénylő egy másik vállalkozással egy és ugyanazon vállalkozásnak?*
  + Egyik vállalkozás rendelkezik a részvényesek vagy tagok **szavazati jogának** többségével egy másik vállalkozásban.
  + Egyik vállalkozás **jogosult kinevezni vagy elmozdítani** egy másik vállalkozás igazgatási, irányító vagy felügyelő testülete tagjainak többségét.
  + Egyik vállalkozás valamely másik vállalkozás **felett meghatározó befolyást** gyakorolhat az e vállalkozással kötött **szerződés alapján** **vagy okiratában,** **vagy alapszabályában** meghatározott rendelkezés alapján;
  + Egyik vállalkozás, amely valamely másik vállalkozás **részvényese vagy tagja**, e vállalkozás többi részvényesével vagy tagjával kötött **megállapodás alapján** egyedül birtokolja a másik vállalkozásban a részvényesek vagy tagok szavazati jogának többségét.
  + Az egy vagy több másik vállalkozáson **keresztül** a fenti pontban említett kapcsolatok egyikével rendelkező vállalkozásokat is egy és ugyanazon vállalkozásnak kell tekinteni.
* *Milyen esetben kell alkalmazni a támogatást igénylőre az egyesülés, illetve a szétválás szabályait?*
  + Abban az esetben, ha az egyesülésre vagy szétválásra a folyó pénzügyi évben, valamint az azt megelőző két pénzügyi év során került sor.
  + Az **egyesülés** által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód támogatást igénylő csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.
  + Ha egy vállalkozás két vagy több vállalkozásra válik szét, a **szétválást** megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között.
  + Annak meghatározásához, hogy az újabb csekély összegű támogatás meghaladja-e az alkalmazandó felső határt, figyelembe kell venni az azon vállalkozások részére nyújtott csekély összegű támogatásokat is, amelyek a kedvezményezettel (pályázóval) egy és ugyanazon vállalkozásnak minősülnek.

**Halmozódás:**

* Az általános csekély összegű támogatás halmozható azonos elszámolható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a halmozás következtében az odaítélt támogatások nem lépik túl bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.
* Az általános csekély összegű támogatás halmozható az (**EU) 2023/2832 bizottsági rendelettel** összhangban nyújtott csekély összegű támogatással.
* Az általános nyújtott csekély összegű támogatás halmozható az **1408/2013/EU és a 717/2014/EU bizottsági rendelettel** összhangban nyújtott csekély összegű támogatással, de legfeljebb összesen az elmúlt 3 évben az egy és ugyanazon vállalkozás számára nyújtott 300.000 euró mértékig.
* Az általános csekély összegű támogatás nem halmozható **az ugyanazon elszámolható költségekhez nyújtott** állami támogatással vagy az ugyanazon kockázatfinanszírozási célú intézkedéshez nyújtott állami támogatással, ha az ilyen jellegű halmozás **túllépné azt a legmagasabb támogatási intenzitást vagy támogatási összeget**, amelyet valamelyik csoportmentességi rendelet vagy a Bizottság által elfogadott határozat az adott esetre vonatkozóan rögzített. **A nem konkrét elszámolható költségekhez nyújtott**, vagy azokhoz hozzá nem rendelhető csekély összegű támogatás halmozható más, valamelyik csoportmentességi rendelet vagy a Bizottság által elfogadott határozat alapján nyújtott állami támogatással.

1. Az általános de minimis rendelet 2. cikk (2) bekezdése szerint. [↑](#footnote-ref-1)
2. A támogatói döntés pillanatától számítva 3 elmúlt év. [↑](#footnote-ref-2)
3. Az alkalmazandó referenciaráta elérhető itt: <https://tvi.kormany.hu/referencia-rata> [↑](#footnote-ref-3)