**6. sz. melléklet**

ADATKEZELÉSI TÁJÉKOZTATÓ

„CREATIVE LAB LAB” – Disztribútorok számára termék- és termékcsalád fejlesztésére vonatkozó

Inkubációs Programban való részvételre elnevezésű pályázati felhíváshoz

Jelen adatkezelési tájékoztató (továbbiakban: „**Tájékoztató**”) a CREATIVE HUNGARY NONPROFIT ZÁRTKÖRŰEN MŰKÖDŐ RÉSZVÉNYTÁRSASÁG (továbbiakban: „**Társaság**”, „**Adatkezelő**”, vagy „**Támogató**”) által végzett adatkezelési tevékenységekhez kapcsolódik és a személyes adatok kezelésével kapcsolatos valamennyi információt tartalmazza abból a célból, hogy Ön személyes adatainak, vagy az Ön által képviseltek adatainak megadását megelőzően teljes mértékben tisztában legyen az adatkezelés céljával és feltételeivel, az azzal kapcsolatos kockázatokkal és garanciákkal, valamint az Önt megillető jogosultságokkal.

A „CREATIVE LAB” – Disztribútorok számára termék- és termékcsalád fejlesztésére vonatkozó Inkubációs Programban való részvételre elnevezésű pályázatifelhívásra való jelentkezés során az Ön, illetve az Ön által képviseltek személyes adataink megadása olyan szerződés teljesítéséhez szükséges, amelyben Ön mint (Érintett) az egyik fél, vagy az a szerződés megkötését megelőzően az Érintett kérésére történő lépések megtételéhez szükséges.

**A személyes adatok rendelkezésre bocsátásával, a pályázat benyújtásával Ön kijelenti, hogy a jelen tájékoztatónak az adat vagy információ rendelkezésre bocsátásának időpontjában hatályos változatát megismerte és kifejezetten elfogadja, az adatkezelést tudomásul veszi.**

Társaságunk az Ön által megadott személyes adatokat az Adatkezelő, illetve az Adatfeldolgozó üzemeltetésében lévő szervereken tárolja.

Jelen adatvédelmi tájékoztató megadásával a Társaságunk eleget kívánnak tenni AZ EURÓPAI PARLAMENT ÉS A TANÁCS (EU) 2016/679 RENDELETÉNEK - (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: GDPR rendelet) – továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek. Társaságunk arra törekednek, hogy az Érintett részére a személyes adatok kezelésére vonatkozó, minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsák, továbbá, hogy elősegítsék az Érintett jogainak a gyakorlását. A Tájékoztatóban használt fogalmak megfelelnek az Infotv.-ben, valamint a GDPR rendeletben meghatározott fogalmaknak, illetve azok értelmezésének.

1. **ADATKEZELŐ ÉS ELÉRHETŐSÉGEIK**
   1. **Az adatkezelő neve:** CREATIVE HUNGARY NONPROFIT ZÁRTKÖRŰEN MŰKÖDŐ RÉSZVÉNYTÁRSASÁG
   2. **Cégjegyzékszáma:** 01-10-049808
   3. **Adószáma:** 26338972-2-43
   4. **Székhelye:** 1126 Budapest, Istenhegyi út 18.
   5. **Képviseli:** Jakab Zsófia, vezérigazgató
   6. **Központi e-mail cím:** info@chungary.com
   7. **Központi telefonszám:** +36 20 272 2351
2. **ADATVÉDELMI TISZTVISELŐ NEVE ÉS ELÉRHETŐSÉGE**
   1. **Adatvédelmi tisztviselő neve:** Takács, Kiss és Társai Ügyvédi Iroda
   2. **Székhelye:** 1054 Budapest, Szabadság tér 7., Bank Center Irodaház Citi torony, 6. emelet
   3. **E-mail címe:** [dpo@tkpartners.hu](mailto:dpo@tkpartners.hu)
3. **IGÉNYBE VETT ADATFELDOLGOZÓ:**

A Társaság adatkezelési tevékenységeinek végrehajtása során adatfeldolgozói minőségben igénybe veszi az alábbi cégek szolgáltatásait:

* **EQUINOX CONSULTING KFT**. (székhely: 7400 Kaposvár, Petőfi u. 47. fszt. 3., cégjegyzékszám: 14 09 308106, adószám: 14306880-2-14, képviseli: Kadlok Ferenc Nándor ügyvezető és Nagy Tamás operatív igazgató együttesen)
* **NEMZETGAZDASÁGI MINISZTÉRIUM** (székhely: 1011 Budapest, Vám utca 5-7. törzskönyvi azonosító szám (PIR): 848392, adószám: 15848398-2-41, képviseli: Nagy Márton, nemzetgazdasági miniszter)

Az Adatkezelő fenntartja magának a jogot, hogy tevékenysége során adatfeldolgozót vegyen igénybe, állandó vagy eseti megbízás alapján. Állandó jellegű adatfeldolgozásra elsősorban a közbeszerzésekről szóló 2015. évi CXLIII. törvény rendelkezéseinek megfelelő szolgáltatások nyújtásával összefüggő adminisztráció ellátás, szerződés megkötése érdekében kerülhet sor.

Az adatfeldolgozó igénybevétele során a vonatkozó jogszabályok, elsősorban a GDPR és az Infotv. rendelkezései az irányadók.

Adatfeldolgozó igénybevételére kizárólag írásbeli szerződés alapján kerülhet sor.

Az Adatkezelő kérésre az Érintettet tájékoztatja az adatfeldolgozó személyéről, valamint adatfeldolgozási tevékenységének részleteiről, így különösen az elvégzett műveletekről, valamint az adatfeldolgozónak adott utasításokról.

Az adatfeldolgozónak a személyes adatok feldolgozásával kapcsolatos jogait és kötelezettségeit a vonatkozó jogszabályok keretei között az Adatkezelő határozza meg. Az adatkezelési műveletekre vonatkozó utasítások jogszerűségéért az Adatkezelő felel.

Az adatfeldolgozó tevékenységi körén belül, illetőleg az Adatkezelő által meghatározott keretek között felelős a személyes adatok feldolgozásáért, megváltoztatásáért, törléséért, továbbításáért és nyilvánosságra hozataláért. Az adatfeldolgozó tevékenységének ellátása során más adatfeldolgozót nem vehet igénybe.

Az adatfeldolgozó az adatkezelést érintő érdemi döntést nem hozhat, a tudomására jutott személyes adatokat kizárólag az Adatkezelő rendelkezései szerint dolgozhatja fel, saját céljára adatfeldolgozást nem végezhet, továbbá a személyes adatokat az Adatkezelő rendelkezései szerint köteles tárolni és megőrizni.

Az Adatkezelő garanciákat nyújtó szerződési feltételek kialakításával és megfelelő szervezeti, technikai intézkedésekkel biztosítja, hogy az adatfeldolgozó tevékenysége során az érintettek jogai ne sérülhessenek, és az adatfeldolgozó személyes adatokat csak akkor ismerhessen meg, ha a feladata ellátásához elengedhetetlenül szükséges.

1. **AZ ADATKEZELÉSSEL KAPCSOLATOS INFORMÁCIÓK:**
   1. **Az adatkezelés célja:**

Az Adatkezelő az Érintettek egyes személyes adatait a „CREATIVE LAB LAB” – Disztribútorok számára termék- és termékcsalád fejlesztésére vonatkozó Inkubációs Programban való részvételre elnevezésű pályázaton való részvétel biztosítása, a pályázat sikeres lebonyolítása, valamint szerződéskötés (Támogatói Okirat) és általános kapcsolattartás céljából kezeli. Adatkezelő az Érintettek adatait a hírlevélre történő feliratkozás esetén külön kifejezett hozzájárulás alapján hírlevélküldés lehetőségének biztosítása céljából tartja nyilván.

* 1. **A kezelt adatok köre:**

Az Adatkezelő a fenti célból kiírt „CREATIVE LAB”-re szóló jelentkezési felhívásra (a továbbiakban: „**Felhívás**”) regisztrált egyéni vállalkozókkal és gazdasági társaságokkal kapcsolatosan az alábbi, jelentkezési lap kitöltése során megadott személyes adatokat kezeli:

* Az Érintett (jelentkező, illetve a kiválasztott jelentkező egyéni vállalkozó vagy gazdasági társaság aláírásra jogosult képviselője) neve, székhelye, telephelye, fióktelepe, postacíme;
* Az Érintett telefonszáma, e-mail címe, postacíme, fax száma, honlapjának címe, valamint egyéb közösségi média elérhetősége;
* Az Érintett gazdálkodási formakódja (GFO kód);
* Az Érintett alapításának időpontja (Alapító Okiratának kelte), nyilvántartásba vételi vagy cégjegyzék száma, adószáma;
* Az Érintett képviseletére jogosult személy neve, tisztsége, telefonszáma, e-mail címe;
* Az Érintett kapcsolattartójának neve, telefonszáma, e-mail címe;
* Az Érintett szervezet számlavezető pénzintézetének neve, székhelye, az Érintett bankszámlája; valamint
* A Designer neve (cégszerű megnevezése).
  1. **Az adatkezelés jogalapja:**

Az Adatkezelés jogalapját a GDRP. 6. cikk (1) bekezdésének b) pontja, vagyis a Támogatói Okirat előkészítése és annak teljesítése képezi.

Tekintettel arra, hogy a fenti személyes adatok szolgáltatása nélkül az Adatkezelő a Támogatói Okiratot előkészíteni, azt megkötni, illetőleg teljesíteni nem tudja, az Érintett köteles a fenti célok eléréséhez szükséges személyes adatokat az Adatkezelő részére megadni. Az adatszolgáltatás elmaradása esetén az Adatkezelő jogosult az Érintettel történő Támogatói Okirat megkötését, illetőleg annak teljesítését megtagadni.

* 1. **Az adatkezelés időtartama:**

A kiválasztásra került pályázók személyes adatait, valamint közérdekből nyilvános céges adatait Adatkezelő a velük kötött szerződés lejáratát követő 10 évig őrzi meg, valamennyi jogi szempontból jelentős körülmény adatkezelő általi bizonyíthatósága érdekében. Azon pályázók esetében, akik nem kerültek kiválasztásra, adataikat az Adatkezelő a pályázat lebonyolítását követően 1 évig őrzi meg. Adatkezelő a hírlevélre történő feliratkozással összefüggésben felhasznált személyes adatokat a hozzájárulás visszavonásáig kezeli.

1. **A SZEMÉLYES ADATOK CÍMZETTJEI, ILLETVE A CÍMZETTEK KATEGÓRIÁI:**

Az Ön által megadott személyes adatokhoz az Adatkezelő és az Adatfeldolgozó közvetlen irányítása alatt álló, arra jogosult munkatársai férhetnek hozzá munkaköri feladataik ellátása érdekében, akik az adatokat az Adatkezelőnél és az Adatfeldolgozónál mindenkor hatályos jogszabályi feltételeknek, valamint belső szabályoknak és eljárásrendnek megfelelően, bizalmasan kezelik.  
A Támogatás felhasználását - beleértve az Érintettek személyes adatait - a Támogató, a Támogató által ellenőrzéssel megbízott szerv vagy személy, a Nemzetgazdasági Minisztérium, az Állami Számvevőszék, a Kormányzati Ellenőrzési Hivatal, a Magyar Államkincstár, továbbá a jogszabályban feljogosított egyéb szervek képviselői jogosultak ellenőrizni. Támogató az információs önrendelkezési jogról és információszabadságról szóló 2011. évi CXII. törvény alapján a Kedvezményezett nevét, a támogatás célját, összegét, valamint a támogatott tevékenység megvalósulási helyét nyilvánosságra hozza.

1. **AZ ÉRINTETT JOGAI**

Az Érintettet megillető jogok az adatkezeléssel kapcsolatban a következők:

* 1. **Átlátható tájékoztatáshoz való jog:**

Az Érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. Ennek a jognak a biztosítása érdekében is hoztuk létre jelen Adatkezelési Tájékoztatót.

Az Érintett kérelmére az adatkezelő tájékoztatást ad az általa kezelt, illetőleg az általa megbízott feldolgozó által feldolgozott adatairól, azok forrásáról, az adatkezelés céljáról, jogalapjáról, időtartamáról, az Adatfeldolgozó nevéről, címéről és az adatkezeléssel összefüggő tevékenységéről, továbbá adattovábbítás esetén annak jogalapjáról és címzettjéről. Az Adatkezelő a kérelem benyújtásától számított legfeljebb 30 napon belül írásban adja meg a tájékoztatást.

* 1. **Az érintett hozzáférési joga:**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy hozzáférést kapjon az alábbiakhoz:

* a kezelt személyes adatokhoz és a személyes adatok kategóriájához;
* az adatkezelés céljához;
* azon címzettekhez vagy a címzettek kategóriájához, akikkel a személyes adatokat az Adatkezelő közölte, vagy közölni fogja;
* a személyes adatok tárolásának tervezett időtartamához, vagy ha ez nem lehetséges, ezen időtartam meghatározásának szempontjaihoz;
* az Érintett azon jogára vonatkozó információhoz, hogy az Érintett kérelmezheti-e az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a Tájékoztató 6.11 pontja alapján az Adatvédelmi Hatósághoz címzett panasz benyújtásának jogához;

Az Érintett kérelmére az Adatkezelő az adatkezelés tárgyát képező személyes adatokról másolatot bocsát az Érintett rendelkezésére.

Abban az esetben, amennyiben az Érintett a fentebbi tájékoztatást vagy az előbbi másolatot több példányban kéri, az Adatkezelő jogosult a többletpéldányok elkészítésének adminisztratív költségeivel arányos és ésszerű mértékű díjat felszámítani.

Amennyiben az Érintett jelen pont szerinti hozzáférési joga hátrányosan érinti mások jogait és szabadságait, így különösen mások üzleti titkait, vagy szellemi tulajdonát, az Adatkezelő jogosult az Érintett kérelmének teljesítését szükséges és arányos mértékben megtagadni.

Az Adatkezelő az Érintettől a kérelem teljesítését megelőzően, annak tartalmának pontosítását, a kérelmezett információk, illetve adatkezelési tevékenységek pontos megjelölését kérheti.

* 1. **Helyesbítéshez való jog:**

Az Adatkezelő az Érintett kérelmére késedelem nélkül kijavítja vagy kiegészíti az Érintettre vonatkozó pontatlan vagy hiányos személyes adatokat. A tévesen szereplő adat helyesbítése előtt az Adatkezelő megvizsgálhatja az érintett adatok valóságosságát, illetve pontosságát.

Az Adatkezelő az Érintett helyesbítéshez való jogának érvényesítésére irányuló kérelmének teljesítését követően haladéktalanul tájékoztatja azon személyeket, akikkel az Érintett személyes adatait közölte, feltéve, hogy az nem lehetetlen vagy nem igényel az Adatkezelőtől aránytalan erőfeszítést.

* 1. **A visszavonáshoz való jog:**

Az Érintett jogosult arra, hogy hozzájárulásán alapuló adatkezelés esetén a hozzájárulását bármikor visszavonja, amely nem érinti a visszavonás előtt a hozzájárulás alapján végrehajtott adatkezelés jogszerűségét.

Érintett az adatkezeléshez valós hozzájárulását bármikor visszavonhatja az Adatkezelőhöz címzett kötetlen formában vagy a hírlevélben elhelyezett leiratkozási link használatával.

* 1. **A törléshez való jog („az elfeledtetéshez való jog”):**

Az Érintett az alábbi esetekben jogosult a rá vonatkozó személyes adatok indokolatlan késedelem nélküli törlését kezdeményezni:

* a személyes adatokra már nincs szükség abból a célból, amelyből azokat az Adatkezelő gyűjtötte vagy más módon kezelte;
* az Érintett visszavonja a hozzájárulását, feltéve, hogy az Adatkezelő által megvalósítandó adatkezelésnek nincs más jogalapja;
* az Érintett a Tájékoztató 6.8. pontja alapján tiltakozik az adatkezelés ellen, és nincs elsőbbséget élvező jogszerű ok az adatkezelésre;
* az Érintett személyes adatait az Adatkezelő jogellenesen kezelte; vagy
  1. a magyar vagy Európai Uniós jogszabály által az Adatkezelőre előírt kötelezettség teljesítése érdekében a **személyes** adatokat az Adatkezelőnek törölnie kell.

Az Adatkezelő az Érintett törléshez való jogának érvényesítésére irányuló kérelmének teljesítését követően haladéktalanul tájékoztatja azon személyeket, akikkel az Érintett személyes adatait közölte, feltéve, hogy az nem lehetetlen vagy nem igényel az Adatkezelőtől aránytalan erőfeszítést.

Az Adatkezelő nem köteles a személyes adatok törlésére abban az esetben, ha az adatkezelés jogi igények előterjesztéséhez, érvényesítéséhez, illetve védelméhez szükséges.:

A jogi kötelezettségen alapuló adatkezelés esetén az Érintettet ez a jog nem illeti meg.

* 1. **Az adatkezelés korlátozásához való jog (zárolási jog):**

Az Érintett jogosult arra, hogy kérésére az Adatkezelő az alábbi esetekben korlátozza az adatkezelést:

* ha az Érintett vitatja az adatkezelés pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* ha az adatkezelés jogellenes, és az Érintett ellenzi az adatok törlését, ehelyett kéri azok felhasználásának korlátozását;
* ha az Adatkezelőnek már nincs szüksége a személyes adatokra az adatkezelés céljából, azonban az Érintett igényli azokat jogi igények előterjesztéséhez, érvényesítéséhez vagy védelméhez;
* ha az Érintett tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.
  1. **Az adathordozhatósághoz való jog:**

Az Érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelő részére továbbítsa anélkül, hogy ezt akadályozná az az adatkezelő, amelynek részére a személyes adatokat rendelkezésre bocsátotta. Az adathordozhatósághoz való jog az Érintettet abban az esetben illeti meg, ha:

* az adatkezelés az érintett hozzájárulásán, vagy a személyes adatok különleges kategóriáinak egy vagy több konkrét célból történő kezeléséhez megadott hozzájárulásán, vagy a GDPR 6. cikk (1) bekezdés b) pontja szerinti szerződésen alapul, és
* az adatkezelés automatizált módon történik.

Amennyiben az egyébként technikailag megvalósítható, az Adatkezelő az Érintett kérésére a személyes adatokat közvetlenül egy másik, az Érintett kérelmében megjelölt adatkezelő részére továbbítja. A jelen pont szerinti adathordozhatósághoz való jog nem teremt kötelezettséget arra vonatkozóan, hogy az adatkezelők egymással műszakilag kompatibilis adatkezelő rendszereket vezessenek be vagy tartsanak fenn.

Abban az esetben, amennyiben az Érintett adathordozhatósághoz való joga hátrányosan érinti mások jogait és szabadságait, így különösen mások üzleti titkait, vagy szellemi tulajdonát, az Adatkezelő jogosult az Érintett kérelmének teljesítését szükséges mértékben megtagadni.

* 1. **A tiltakozáshoz való jog:**

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen abban az esetben, ha az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, vagy az adatkezelés az adatkezelő vagy egy harmadik fél jogos érdekeinek érvényesítéséhez szükséges, ideértve a profilalkotást is.

Az Adatkezelő a tiltakozás alapján az adatkezelést nem szünteti meg, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Abban az esetben, amennyiben az Adatkezelő nem tudja bizonyítani, hogy az adatkezelést olyan kényszerítő erejű jogos okok indokolják, az Adatkezelő a személyes adatokat nem kezelheti tovább és azokat köteles törölni.

* 1. **Automatizált döntéshozatal egyedi ügyekben, beleértve a profilalkotást:**

Az Érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené. Adatkezelők nem alkalmaznak automatizált döntéshozatalt.

* 1. **Az érintett tájékoztatása adatvédelmi incidensről:**

Ha egy esetleges adatvédelmi incidens valószínűsíthetően magas kockázattal jár az Érintett adataira, jogaira és szabadságaira nézve, az Adatkezelők indokolatlan késedelem nélkül tájékoztatják az Érintettet az adatvédelmi incidensről.

* 1. **A felügyeleti hatóságnál történő panasztételhez való jog:**

Amennyiben az Érintettnek személyes adatai kezelését érintően sérelme merült fel, az ügy gyorsabb és hatékonyabb intézése érdekében a panasz benyújtása előtt célszerű felvennie a kapcsolatot az Adatkezelővel és előterjeszteni a vonatkozó érintetti jog gyakorlására irányuló kérelmet.

Az Érintett jogosult arra, hogy panaszt tegyen egy felügyeleti hatóságnál, ha megítélése szerint a személyes adatok kezelése megsérti az adatvédelmi jogszabályokat.

Felügyeleti hatóság:

Elnevezése: Nemzeti Adatvédelmi és Információszabadság Hatóság (a továbbiakban: „NAIH”)

Székhely: 1055 Budapest, Falk Miksa utca 9-11.

Postacím: 1363 Budapest, Pf.: 9.

Telefon: +36 (30) 683-5969, +36 (30) 549-6838, +36 (1) 391 1400

Telefax: +36 (1) 391-1410

Hivatali kapu: Rövid név: NAIH, KR ID: 429616918

E-mail: ugyfelszolgalat@naih.hu

* 1. **A felügyeleti hatósággal szembeni hatékony bírósági jogorvoslathoz való jog:**

Az Érintett a NAIH által meghozott jogerős döntéssel szemben bírósághoz fordulhat.

* 1. **Az adatkezelőkel vagy az adatfeldolgozókal szembeni hatékony bírósági jogorvoslathoz való jog:**

Az Érintett jogosult a panasztételhez való jog sérelme nélkül a hatékony bírósági jogorvoslatra polgári per kezdeményezése útján, ha megítélése szerint a személyes adatainak nem megfelelő kezelése következtében megsértették a jogait.

A per az Érintett választása szerint a lakóhelye vagy tartózkodási helye szerinti törvényszék előtt is megindítható (a törvényszékek elérhetősége az alábbi linken található: <http://birosag.hu/torvenyszekek>).

1. **ADATBIZTONSÁGI INTÉZKEDÉSEK**

A Társaság kötelezi magát arra, hogy gondoskodjon az adatok biztonságáról, megteszi továbbá azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozzák azok megsemmisülését, jogosulatlan felhasználását és jogosulatlan megváltoztatását.

Az Adatkezelő gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse. Az Adatkezelő megtesz minden tőle telhetőt annak érdekében, hogy az adatok véletlenül se sérüljenek, illetve semmisüljenek meg. A fenti kötelezettségvállalást az Adatkezelő az adatkezelési tevékenységben részt vevő munkavállalóik, illetve az Adatkezelő megbízásából eljáró Adatfeldolgozó részére is előírja.

Az Adatkezelő az Adatfeldolgozóval együttműködve az adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére. Az Adatkezelő több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha az aránytalan nehézséget jelentene.

A Társaság az informatikai adatok és a weboldal technikai környezetének megfelelő adatmentéséről gondoskodik, amit az egyes adatok megőrzési ideje alapján szükséges paraméterekkel működtet, ezáltal az adatok megőrzési időn belüli rendelkezésre állását garantálja, a megőrzési idő lejártával pedig véglegesen megsemmisíti azokat.

Az informatikai rendszer és az adatokat tároló környezet integritását és működőképességét fejlett monitoring technikákkal ellenőrzi, a szükséges kapacitásokat folyamatosan biztosítja.

Az informatikai környezetében történt eseményeket komplex naplózási funkciók alkalmazásával rögzíti, ezzel is biztosítja az esetleges incidensek későbbi felderíthetőségét és jogi erejű bizonyíthatóságát.

Folyamatosan magas sávszélességet biztosító, redundáns hálózati környezetet alkalmaz a weboldalak kiszolgálására, mely a fellépő terheléseket biztonságosan elosztja az erőforrások között.

A rendszerei katasztrófatűrő képességét tervezetten biztosítja, az üzletmenet folytonosságról és ezáltal felhasználói folyamatos kiszolgálásáról szervezeti és technikai eszközökkel is magas szinten gondoskodik.

Kiemelt prioritással gondoskodik az informatikai rendszerei sértetlenségét is biztosító biztonsági javítások, gyártói frissítések kontrollált telepítéséről, ezzel megelőzve, elkerülve és kezelve a sérülékenységek kihasználásával történő hozzáférési vagy károkozási kísérleteket.

Az informatikai környezetet rendszeresen biztonsági teszteléssel vizsgálja, a talált hibákat vagy gyenge pontokat kijavítja, az informatikai rendszer biztonsági megerősítését folyamatos feladatnak tekinti.

Munkatársai számára a titoktartást is magába foglaló magas biztonsági elvárásokat fogalmaznak meg, melyek teljesülését rendszeres képzésekkel is biztosítja, belső működése kapcsán pedig törekszik arra, hogy tervezett és ellenőrzött folyamatokat működtessen.

A működés során érzékelt, vagy hozzá bejelentett, a személyes adatokat érintő esetleges incidenseket transzparens módon, felelős és szigorú elvek mentén 72 órán belül kivizsgálja. A bekövetkezett incidenseket kezeli, és nyilvántartásba veszi.

Szolgáltatásai és informatikai megoldásai fejlesztése során gondoskodik a beépített adatvédelem elvének teljesüléséről, az adatvédelmet már a tervezési fázisban kiemelt elvárásként kezeli.

1. **ADATVÉDELMI INCIDENSEK KEZELÉSE ÉS BEJELENTÉSE**

Adatvédelmi incidensnek minősül minden olyan esemény, amely az Adatkezelő által kezelt, továbbított, tárolt vagy feldolgozott személyes adatokkal kapcsolatban a személyes adat jogellenes kezelését vagy feldolgozását, így különösen jogosulatlan vagy véletlen hozzáférését, megváltoztatását, közlését, törlését, elvesztését vagy megsemmisítését, valamint véletlen megsemmisülését és sérülését eredményezi. Az adatvédelemért felelős személyek a jelzett vagy észlelt adatvédelmi incidenst haladéktalanul megvizsgálják, majd az adatvédelmi incidens tudomására jutását követő 72 órán belül javaslatot tesznek az adatvédelmi incidens elhárítására és az incidens kezelésére.

Az Adatkezelő szavatolja, hogy az adatkezelés mindenben a hatályos jogszabályi rendelkezések megtartásával történik.

Amennyiben az adatkezelési feltételek megváltoznak, a Társaság tájékoztatja az Érintetteket a módosításokról.